MJD พุ่งแรง 10%  รับแผนธุรกิจเด่น-ตุน Backlog แน่นกว่า 5 พันลบ. แถมหุ้นต่ำบุ๊ก
MJD พุ่งแรง 10%  รับแผนธุรกิจเด่น-ตุน Backlog แน่นกว่า 5 พันลบ. แถมหุ้นต่ำบุ๊ก โดย ณ เวลา 15:18 น. ราคาหุ้นอยู่ที่ 2.02 บาท บวก 0.18 บาท หรือ 9.78%
MJD พุ่งแรง 10%  รับแผนธุรกิจเด่น-ตุน Backlog แน่นกว่า 5 พันลบ. แถมหุ้นต่ำบุ๊ก โดย ณ เวลา 15:18 น. ราคาหุ้นอยู่ที่ 2.02 บาท บวก 0.18 บาท หรือ 9.78%
19 ต.ค. 2564

ผู้สื่อข่าวรายงานว่า วันนี้(19 ต.ค.64) ราคาหุ้น บริษัท เมเจอร์ ดีเวลลอปเม้นท์ จำกัด (มหาชน) หรือ MJD โดย ณ เวลา 15:18 น. อยู่ที่ 2.02 บาท บวก 0.18 บาท หรือ 9.78% สูงสดที่ 2.30 บาท ต่ำสุดที่ 1.86 บาท ด้วยมูลค่าซื้อขาย 160.16 ล้านบาท ราคาหุ้นต่ำกว่ามูลค่าหุ้นทางบัญชีต่อหุ้นอยู่ที่ 6.38 ล้านบาท

โดยก่อนหน้านี้นางสาวเพชรลดา พูลวรลักษณ์ ประธานเจ้าหน้าที่บริหาร บริษัท เมเจอร์ ดีเวลลอปเม้นท์ จำกัด (มหาชน) หรือ MJD เปิดเผยว่า บริษัทมียอดรอโอน (Backlog) มูลค่ารวม 5,463 ล้านบาท ซึ่งจะทยอยรับรู้ตั้งแต่ไตรมาส 2/2564 เป็นต้นไป
ขณะเดียวกันบริษัทยังมีแผนเปิดตัวโครงการใหม่ ตามแผนทั้ง 5 โครงการ มูลค่ารวม 11,300 ล้านบาท โดยจะนำร่องเปิดตัวด้วยโครงการ Malton Gates กรุงเทพกรีฑา มูลค่าโครงการ 2,000 ล้านบาท เป็นโครงการบ้านเดี่ยว ซึ่งจะช่วยผลักดันยอดขายและยอดโอนกรรมสิทธิ์ในปีนี้ให้เป็นไปตามเป้าหมาย
นอกจากการทำกลยุทธ์ด้านการตลาดแล้ว MJD ยังเดินหน้าสู่การเป็นผู้พัฒนารูปแบบการใช้ชีวิต (Lifescape Developer) และขยายพอร์ตสู่กลุ่มธุรกิจใหม่ (Business Diversification) คือ กลุ่ม Health Scape อย่างต่อเนื่อง เพื่อกระจายความเสี่ยงในการดำเนินธุรกิจ และก้าวเข้าสู่ธุรกิจที่สามารถตอบโจทย์ผู้บริโภคในระยะยาว โดยคาดว่าจะเริ่มรับรู้รายได้จากกลุ่มธุรกิจใหม่ในช่วงปลายปี 2564